SETสัปดาห์หน้า”รีบาวด์”FTSE Rebalance หนุน
Technical Weekly : by Capital Nomura Securities (Thailand) 
11 ก.ย. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่า SET สัปดาห์หน้า  คาด Rebound โดยได้แรงหนุนจาก FTSE Rebalance ที่จะเพิ่มน้ำหนักการลงทุนในประเทศไทยคิดเป็นเม็ดเงินไหลเข้ากว่า 1,360 ล้านเหรียญฯที่จะทยอยเข้ามาสิ้นสุดวันที่ 16 ก.ย.59
โดยคาดกระแส Fund Flow ที่ไหลเข้าอย่างต่อเนื่องจะเป็นแรงขับเคลื่อนให้ตลาดฟื้นกลับมารอบใหม่แม้ภาวะตลาดจะผันผวนอย่างหนักในสัปดาห์ที่ผ่านมาแต่จะเห็นแรงซื้อจากต่างชาติยังทยอยเข้ามาอย่างต่อเนื่องสัปดาห์ที่ 17 ติดต่อกันโดยสัปดาห์นี้มียอดซื้อสุทธิเข้ามา 90 ล้านเหรียญสหรัฐฯนอกจากนี้หากคำนวณต้นทุนเฉลี่ยของนักลงทุนต่างชาติที่ซื้อสะสมมาหลังวันที่ 15 ก.พ.59-ปัจจุบันจะพบว่าต้นทุนเฉลี่ยอยู่ที่ีระดับดัชนีที่ 1457 จุด
ดังนั้นจึงมองว่า SET ณระดับปัจจุบันยังไม่เอื้อต่อแรงขายแรงๆของนักลงทุนต่างชาติอีกทั้งหากประเมินในเชิง valuation จะพบว่าปัจจุบัน SET เทรดที่ PER17F เพียง 13.89 เท่าต่ำกว่า PER เฉลี่ยระยะยาวที่ระดับ 15.3 เท่าจึงเป็นระดับที่สามารถซื้อสะสมเพื่ือการลงทุนระยะกลาง–ยาวได้
เนื่องจากภาพรวมของเศรษฐกิจไทยยังคงอยู่ในช่วงของการฟื้นตัวประกอบกับราคาน้ำมันดิบโลกเริ่มปรับตัวขึ้นรอบใหม่หลังตัวเลขสต๊อกน้ำมันดิบสหรัฐฯลดลงต่อเนื่องและแนวโน้ม Dollar ชะลอการแข็งค่าจะเป็นปัจจัยหนุนกลุ่มปิโตรเลียมขั้นต้นพยุงตลาดที่ีระดับแนวต้าน 1468/1486 จุดและแนวรับ 1432/1410 จุด
 
คลิกเพื่อดูรายละเอียด…
 